Daler Yusuf

Daler Yusuf Khamrokulov bin Muhammad (, ; lahir 31 Disember 1992) ialah seorang pelakon dan model lelaki Malaysia-Uzbekistan. Beliau terkenal dengan drama lakonan beliau termasuk  Sebenarnya Omputih itu Isteri Aku, Encik Suami Mat Salih Celup, Tuan Anas Mikael dan Lip Lap Raya.

Kerjaya
Daler pertama kali berhijrah ke Malaysia pada 2010 bagi menyambung pelajarannya. Ketika mula berhijrah ke Malaysia, beliau tidak begitu fasih bahasa Melayu. Daler kemudian memotivasikan diri untuk belajar bahasa dan budaya tempatan kerana hubungan ibunya dengan Malaysia. Beliau memulakan kerjaya hiburan pada usia 19 tahun dan telah menjayakan beberapa iklan termasuk Maxis, Samsung, dan Baskin-Robbins. Beliau dan adiknya Sherzod, yang merupakan model sambilan, mengambil bahagian dalam Minggu Fesyen Kuala Lumpur pada tahun 2015.

Dalam drama Tuan Anas Mikael, Daler memegang watak sebagai Mika Channarong, seorang lelaki dari Thailand manakala beliau memegang watak Adam dalam Lip Lap Raya. Namanya mula menjadi perhatian ramai menerusi gandingannya bersama Nelydia Senrose dalam Encik Suami Mat Salih Celup yang disiarkan di Slot Dahlia TV3. Beliau berlakon dalam drama Titian Cinta yang disiarkan di Slot Akasia TV3.

Kerjaya filem Daler bermula pada 2015, beliau berlakon dalam filem seram gabungan Malaysia-Indonesia, Kastil Tua arahan Chiska Doppert, yang mana beliau melakonkan watak sebagai Andre.

Kehidupan peribadi
Daler lahir di Dushanbe, Tajikistan dari keluarga berdarah kacukan Uzbekistan kepada bapa berbangsa Uzbekistan. Beliau merupakan lulusan dalam Pengurusan Perniagaan di Kolej Antarabangsa Westminster.

Bapanya meninggal dunia pada September 2020 akibat COVID-19.

Kontroversi 
Daler juga pernah mengakui bahawa Sherzod Yusuf sebagai adik beliau dan gambar mereka bersama sering dimuatnaik di laman media sosial. Selepas kontroversi Sherzod liat membayar hutang dan melakukan penipuan wang terhadap rakan-rakannya, ramai warga maya yang meminta Daler memberikan komen beliau. Kontroversi timbul apabila Daler membuat pengakuan bahawa Sherzod bukanlah adik beliau tetapi sekadar saudara sesama islam dan senegara. Mereka masih rapat.

Filemografi

Filem

Drama

Web Drama

Telefilem

Videografi

Televisyen

Rujukan

Pautan luar
 
 
 

Orang hidup
Kelahiran 1992
Pelakon lelaki Malaysia
Orang Malaysia berketurunan Melayu
Muslim Malaysia
Orang Malaysia berketurunan Uzbekistan
Peragawan Malaysia
Pelakon televisyen Malaysia